b'\n_START_ARTICLE_\nTuomo Martikainen\n_START_PARAGRAPH_\nTuomo Tapani Martikainen (7. huhtikuuta 1939 M\xc3\xa4ntyharju \xe2\x80\x93 20. marraskuuta 2018 Helsinki) oli Helsingin yliopiston valtiotieteen professori. H\xc3\xa4nen p\xc3\xa4\xc3\xa4tutkimuskohteitaan olivat vaalit, poliittinen k\xc3\xa4ytt\xc3\xa4ytyminen, julkisen sektorin hallinto ja \xe2\x80\x9dUusi\xe2\x80\x9d politiikka._NEWLINE_Tuomo Martikainen valmistui Helsingin yliopistosta valtiotieteen kandidaatiksi vuonna 1963 ja lisensiaatiksi vuonna 1968 sek\xc3\xa4 v\xc3\xa4itteli tohtoriksi vuonna 1973. H\xc3\xa4n ty\xc3\xb6skenteli assistenttina Helsingin yliopiston yleisen valtio-opin laitoksella vuosina 1965\xe2\x80\x931977 ja yleisen valtio-opin dosenttina vuosina 1974\xe2\x80\x931977, Turun yliopiston valtio-opin dosenttina vuodesta 1974 sek\xc3\xa4 Helsingin yliopiston hallinto-opin apulaisprofessorina vuosina 1977\xe2\x80\x931983 ja yleisen valtio-opin professorina vuodesta 1983. Martikainen teki opintomatkoja Iso-Britanniaan, Irlantiin, Yhdysvaltoihin, Puolaan ja Saksaan._NEWLINE_Martikainen kommentoi aktiivisesti muun muassa suomalaisten \xc3\xa4\xc3\xa4nestymisk\xc3\xa4ytt\xc3\xa4ytymist\xc3\xa4, antoi lausuntoja vaaleista ja arvosteli suomalaisia politiikkakielteisyydest\xc3\xa4.'